- Выбары ў любым выпадку карысныя для грамадства. Па-першае, улада пачынае даваць справаздачу і падцягваць хвасты: праводзіць нейкія мерапрыемствы, якія былі адкладзены на больш позні тэрмін. І спецыяльна пад выбары вырашаюцца многія пытанні, сацыяльныя ў тым ліку. Па-другое, адбываецца ратацыя кадраў, падбіраюцца новыя дэпутаты, прычым часта прыходзяць вельмі перспектыўныя людзі. Я хацела б заклікаць моладзь, каб яна ўдзельнічала ў выбарчай кампаніі. Усё ж такі маладыя спецыялісты, маладыя работнікі валодаюць свежай думкай. Насельніцтва ў сваю чаргу ўспамінае аб сваім дачыненні да палітычных працэсаў. Ну і галоўным чынам на мясцовым узроўні выхоўваюць будучую палітычную эліту. У норме так і павінна быць, што людзі, якія становяцца дэпутатамі пярвічнага звяна, потым зоймуць месцы ў парламенце або нават могуць стаць кандыдатамі на вышэйшую дзяржаўную пасаду. І, вядома, гэта проста залатое поле дзейнасці для нашых грамадскіх абяднанняў і палітычных партый. Яшчэ да выбараў далёка, а яны праводзяць ужо мерапрыемствы, прысвечаныя гэтай тэме. Збіраюцца, паляпшаюць сваю аргструктуру, актывізуюць дзейнасць, падбіраюць кадры. Гэта значыць выбары ў прынцыпе прыносяць карысць многім, калі не ўсім.